PARAKEILACUP SÄÄNNÖT

**YLEISTÄ**

Kilpailu on avoin kaikille Suomen Keilailuliiton lisenssin omaaville näkö-, kehitys- ja liikuntavammaisille sekä elinsiirron saaneille keilaajille. Vammaisuus tai elinsiirto tulee olla todennettavissa.

**KILPAILULUOKAT**

Keilaajan valtakunnallinen keskiarvo 1.7. määrittelee kilpailuluokan.

Luokka pysyy samana koko kauden.

A - 160 -

B - 140 - 159,99

C - 120 - 139,99

D - 100 - 119,99

E - alle 100

KILPAILUT

Hakemusten perusteella kilpailuja järjestetään kaudessa 6 - 8 eri puolilla Suomea.

Osakilpailuissa jaetaan ranginpisteitä oheisen taulukon mukaisesti jokaisessa luokassa ja jokaiselle keilaajalle.

Sijoitus Pisteet

1. 30

2. 26

3. 23

4. 20

5. 18

6. 16

7. 14

8. 12

9. 10

10. 8

11. 6

12. 4

13. 3

14 2

loput 1

Kahdeksasta kilpailusta kaudessa huomioidaan kuusi parasta sijoitusta lopputuloksissa.

(Seitsemästä kilpailusta kaudessa huomioidaan viisi parasta sijoitusta lopputuloksissa.)

(Kuudesta kilpailusta kaudessa huomioidaan neljä parasta sijoitusta lopputuloksissa.)

**PALKINNOT**

Jokaisen luokan kolme parasta palkitaan jokaisessa osakilpailussa sekä kokonaiscupissa.

**TIEDOTTAMINEN**

Parakeilacupin ohjelma on nähtävillä keilailu.fi ja paralympia.fi sivustoilla. Kilpailukutsut ja tulokset löytyvät myös näiltä sivustoilta. Kilpailun järjestäjä vastaa kilpailukutsuista ja tulosten kirjaamisesta keilailuliiton rekisteriohjelmaan. Kilpailukutsut ja tulokset julkaistaan myös näkövammaisten keilailijat-keskustelukanavalla.

Kilpailukutsu on oltava nähtävissä viimeistään kuukausi ennen kilpailua.

**KILPAILUMAKSU**

Kilpailumaksut on maksettava kilpailukutsussa määrättyyn aikaan mennessä.

Kilpailumaksut tulee maksaa keskitetysti yhdistyksittäin tai seuroittain aina kun se on mahdollista.

**RATALISTA**

Kilpailun eräjako tulee julkaista n. kaksi viikkoa ennen kilpailua henkilökohtaisten avustajien ja tulkkien vuoksi.

**JÄLKI-ILMOITTAUTUMINEN**

Jälki-ilmoittautuminen on sallittu järjestäjän ja ratatilanteen salliessa.

**KILPAILUN JURY**

Kilpailun Juryn muodostavat paikallisseuran edustaja, parakeilailun valiokunnan edustaja

sekä hallin edustaja.

**AVUSTAJA**

Järjestäjä pyrkii hankkimaan avustajan keilaajan pyytäessä sitä ilmoittautumisen yhteydessä.

**MUUT SÄÄNNÖT**

Muuten noudatetaan SKL:n KILPAILU sääntöjä.